Vi reiste med to tenåringer på 15 og 19 år, en familie på fire. Leiligheten var i en gammel bygning nær Vesterbro torg. Litt misvisende at det står «next to Tivoli». Vi liker å gå og synes det var helt greit med ca. en km opp til Rådhusplassen, det går relativt raskt. Så sentralt nok. Ca. 500 m til sentral stasjon, ingen problem å trille bagasje. Selve leiligheten var stor, og med tre soverom fikk ungdommene hvert sitt rom med dobbeltseng. Kjøkken med alt du trenger og stor TV til film på kvelden. Det gikk fint å koble seg på egen Netflix etc. Det var matbutikker, cafe og restauranter rett i nærheten. Gode senger, vi sov godt. Ingen aircondition, men vifter i alle soverom. Vinduene skjermet greit for gatestøy. Badet var veldig lite, men man kunne ta på seg et håndkle og ordne seg på de store soverommene.
Det var lett å kommunisere og vi fikk raskt svar via air-bnb. Vi fikk også tilbud om tidlig check-in og late check-out, noe vi benyttet oss av for litt ekstra. Absolutt verdt det! Det var lett å finne frem og låse oss inn med koder.
I leiligheten er det plass til mange og to-tre familier kan fint leie sammen. Vi hadde et flott opphold i en stor, lys leilighet som vi gjerne leier igjen. Anbefales!